**Følgebrev til samtykkeerklæring i forhold til oplysning om børn- og ungekor**

Denne samtykkeerklæring kan I bruge, når I skal have samtykke til at registrere og benytte medlemmer af børn- og ungekors navn og eventuelle foto, video- og lydoptagelser som I måtte bruge, i forbindelse med deltagelse i koret.

Ligeledes får I samtykke til at registrere og benytte forældrenes, og eventuelt barnets, mailadresse til kommunikation i forbindelse med deltagelse i koret.

HUSK at udfylde skabelonen med jeres egne oplysninger, herunder navnet på jeres menighedsråd.

HUSK også at angive oplysningerne på den person, som man skal kontakte for at tilbagekalde sit samtykke, og dennes e-mailadresse.

Hvis I benytter andre medier, eller producerer andre materialer, end dem, der er angivet i skabelonen, kan I selv tilføje dem.

Når oplysningerne er udfyldt, er skabelonen klar til brug. I kan med fordel kopiere skabelonen over i jeres eget brevpapir.

HUSK at udfylde og udlevere dokument: ”Oplysninger om vores behandling af dine personoplysninger mv.”. Ved tvivl kontakt jeres lokale stift.

Har I spørgsmål eller brug for yderligere vejledning kan I altid kontakte jeres hjemstift.